Asu: Bible for 2 John, 2 Peter, 2 Timothy, 3 John, Jude, Philemon, Titus

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

A picture containing text, clipart

Description automatically generated

TOC \o "1-2" \h \z \uRight-click to update field (doing so will insert table of contents).

Page left intentionally blank

## 2 Timothy

Chapter 1

1Paulo ntume wake Kristo Yesu he kikundie cha Mrungu, he kiaghano cha nkalamo cheho ndeni he Kristo Yesu. 2Hakwe Timotheo mwana wangu mkunde: mbonea, mbazi na mporere yefuma he Mrungu Vava na he Kristo Yesu Mfumwa wetu.3Nimuanjela Mrungu eye nemtasa na izi ledi toka kae vundu vehirire vava vangu, nikukumbuka we genda he mtaso wangu. Kiona na. 4Msi ninakwina kukuvona, nikumbuke kuizihirwa. Nekikumbuka masoji ako. 5Mekikumbuka nekikumbushwa muitikijo wako wena, nawo uwo kuvoka weehe he kokoyo Loisi na mlala wenyu Yunisi. Na nami niitikija iti nawe unanawo uika he we.6He icho nikukumbusha usoseje kila kiinkwa cha Mrungu cheho he we kwa kuvikia mikono yangu. 7Ambu Mrungu tetuinkwiwe Mgoro ya fole, esire wa nzinya na walukundo na ngoro ya kiringanyo.8Heicho usisike vuonwa vya Mfumwa wetu, soni neri msinisikie soni mi Paulo mkore wake. Mira ugumirije vivi hamwe nami he vuntu vya mburi yedi hekiringanyo nzinya ya Mrungu. 9Mrungu niye atukijije akatuitanga na mwitikijo wezerire. Si he kiringanyo cha mihiro yetu. Mira ni mbonea na Maarekezo akwe mwenye iyo mbonea.fweinkiwe ni Yesu Kristo nesinaronga igheri kuvoka. 10Mira iki nkalamo ya Mrungu wakenja kufunkurwa na kuza kwa mkija wetu Yesu Kristo. Ni Kristo evotie kifwa na kufunkurwa nkalamo kwa kusakondika he mburi yedi. 11He mburi iyo nesaghurwe nioke mbirikiji, na ntume na mcheji.12He vintu vyayo neingie he a mwavwari neri, sisonike ambu nemmanyije ula eye nemuitikije. Na kugurisha iti eidima kurinda kila echo nekivikie hakwe mhaka ula msi. 13Igurisha mfano fwanyanji ya viteto vena, nkalamo vila wevisikie he mi he mwiitikijo na lukundo lweho he Kristo Yesu. 14Rinda vintu vyedi weinkiwe ni Mrungu he Mpeho wedi ula eikaa he uswi.15We manyinje mburi ii iti, vyose veho Asia vanisigha. Ghati hevo hemna Figelo n Hemogene. 16Mfumwa avike mbonea vala. vya kaa yakwe Onesiforo ambu enihoije kanda kajinki neri teikie soni nzighi jangu. 17Mira aho awaha Roma eniendishwe mhaka ananivyona. 18Mfumwa amuke kuvona mbonea kufuma hakwe ula msi. Sa vuntu enighenjije uka Efeso, we wemanyije nezo.

Chapter 2

1Nawe mwana wangu, ukete nguju hena mbonea yeho Hekristo Yesu. 2Najila mburi wejisikie hemi mozia ya vaono vajingi ijo uvainge vandu verinda kitengo vendima kucheja vangi.3Ulenyasi hamwe na mi sa msikari wedi wakwe Kristo Yesu . 4Tehena msikari eidima kuhira ekikusangana nandima jaisanga hesa amuluzihije mbaha wakwe. 5Hata mndu ekivota mishanjigho tekadokwe ngoki ekisa ekisavotana vundu chetarwa.6Kimtara muimi ula elie vywasi hendima aoke wa kuvoka kuvona ifungu la ndunda. 7Twarija nenzo ivwo ne kuvyira amba mfumwa ene kunga icha heviose.8Mkumbuke efumie helukolo lwakwe Daudi evukie he vefue savundu mburi yangu yedi feteta. 9Nami heyo nirishijwe vwasi na kuchungwa nzighi chesichungwa nzighi. 10Heicho, nigurumija vyose vundu vala vesaghure nesa navo vavone lukio lula lweho he Kristo Yesu hamwe na ngazo ya kae na kae.11Nimburi ya muitikijwa kambu kakicha twefwie hamwe naye, tunekalama hamwe naye. 12Kakicha twekigurumija hamwe naye, kakicha twe kimkana naye enetukana uswi. 13Kakicha uswi tetuitikija ye erinda kitengo ambu teidima kukukana mwenye.14Uvakumbushe ivyo, wekivachunda mozia he mrungu vasioke venye viteto vya ngani. vesina echo vevona hembu iyo isire kukonda vala vesikie. 15Ukudindije kukuvonyesha iti wekundiwe ni Mrungu mndimi esina cho cehmsonisha eringanya nenzo kiteto cha idi.16Tesia viteto vesina nzia esi vya mitasire yetu ambu vinezika kuratera uvivi. 17Naviteto vyavo vinegisha sakionda che sibandwa ghati hevo hemna. Himenayo ne fileto. 18Vesovia liki idi vekiti kuvuka kwa vefwie kwasha fumia huvo vegharushe muitikijo wa vakumwe.19Mra msingi wa Murungu wedindie weweimuke una maandiko iki mfumwa amanyije vala evakwe kangi kila elanga izina la mfumwa atane na uvivi. 20He nyumba ya kizuri ntanu jose sija dhabu na fedha du hena jamiti na msau jingi jina shima jingi tejina shima. 21Kakicha hena mntu ekuzerije mwenye kufuma hendima je sina shima ye nindanu yena shima etanjwe kwa ajili ya ndima ye muidhihija mfumwa yeharehwe hekila ndima fedi.22Mira tama ja kibwange ujiahe uratere idi na muitikijo, na lukunda ma mboree hamwe na vala vemuitanga mfumwa kwa ngoro yeelile. 23Mira usue mavwijo avurundu esina icha wekimanya iti emogha mavoo.24Kangite kimtare Mndima wa mfumwa kuketa mavoo mira aoke mhoo he vantu vose eidima kucheja na kuragumija. 25Ekivachunde na vuhoo vala vekanana naye nesa kakicha kive Murungu avainge kuchwa mti na kumanya idi. 26Vaidime kumanya kangi kuaha mitegho yakwe mzoo evo veteghiwe niye na kuronga vila ekunda.

Chapter 3

1Mwa umanye ili hemisi ya mwisho heneoka igeri ikari. 2Kwa kila vantu vimeoka vekukundie venye, venye kunda pesa, vena kukukweja, venye kukurona, venabera, vesisikia vazazi vavo, vesina naharache na vanzune. 3Vesina lukundo lwa kumongwa, vesienda kuka, vesidi kukukinda, vena vurugu, vesikundie. 4Veneoka varenge, vatiri, vekukundie venye na vekundie mabanu kuliko kumkunda Murungu.5Kwanza veokana sura ya kunikunda Murungu, mira veneikana nguru yakwe. Kurushe he vantu avo. 6Kwakuti vakumwe ni vaume vengia hefamilia ja vantu na kuvahimiza vache vinindu.Avani vache vezuwe ni mabani naverongorirwa ni. 7Vache vejeja misi yosi, kangi feredima kufikia kumanya kwa ila kwiri.8Sarintu yane na yambre venukie nesinyo ne Musa.Kwa nzia ii vaalimu ava ka mongo venika kiyume na kweri. Nivantu vekondanye hekudunganya kwavo, vesikundiwe kusangana na imani. 9Mira tevekatonge hale. Kukuti vuvura nvwavo vune vikwa wazi hevantu vose, sarintu cheokie he vantu vose.10Mira wee uaratere kuvonyeshwa kwangu, kuronga kwangu, makusudi angu, imani yangu kugurunija kwangu, lukundo lwangu na kugurumija. 11Kuwajwa vevechije kula antiokia, ikoniona listra. Nigurumije shida. Mfumwa enikombele he oseao. 12Vose vekunda kukaa he maisha akunikunda Murungu he Kristo yesu veneoronjwa. 13Vantu vavivi na vekengera veneongejika kuoka vavivi nento.Venevatesha vajinki. Voevenye veteshijwe.14Mira wee, udinde he ivo wejifunzie na kuvia mini kwausabiti. Kwa kuti uronyeshwe niani. 15Umainje iti kufuma unvana uvako uamainje magonde edi. Aa edima kukuhe shinisha kwa ajili ya lukio henzia ya imani he Kristo Yesu.16Kila igonde ligeriwe mpeho ni Murungu. Nledi he kuvonyesha kwena faida, kwa shaweshi, kwa kuronga nento mabanu, na kuvonyeshia he kweri. 17Ili miti vuntu wa Murungu akamilishwe, ekioka einike vintu vyose kwa ajili ya kuronga kila ndima yedi.

Chapter 4

1Nikunka iagiza ili lena nzinya mbele ya Murungu na mufumwa Yesu, ene valaha vevo hai na vefwie, na kwa vuntu vya kufukurwa kwankura na vufumwa vywake. 2Gaya kiteto, uoke tayaro musi we faana wesi faa vanywire vantu mabanu avo, karija, kujenja Guminjani vyose na kufundisha.3Ambu kigheri kiza echo vantu twesika tonjanye he mafundisho akweni, kinyume chakwe venekuendia vaalimu va kufundisha kuringana na tama javo. Kwa nzia ii masikio eneoka odengeleswa. 4Veneshigha kusikija kuvonyeshwa kweri na kugarukia simo. 5Mira we uoke na migurishie he vintu vyose, Gumirija vikai, ronga ndima ya utunza, kolosha ndima yako.6Heicho nii kumbusha ambu mi iki ni tiwa kigheri cha kuvuka kwangu kwafikia. 7Naherana heidi, ntambo naikenja, kughurisha na kurinda. 8Iua la haki levikiwa kwa vuntu vyangu. Ha mfumwa , elaha kwa idi eneninka msi ula na sihangudu ni hevantu vose vegoja kwa hizihiro kuvoneka kwakwe.9Kudidije kuza hangu fiafia. 10Ambu dema anishigha, akunda isanya laiki na atonya Thesalonika, kreseni, atonya Galatia, ne Tito akatonga Dalmatia.11Luka du niye eho hamwe nami, umughuhe Marko uze naye ambu ye eneveia hendima. 12Namutuma Tikiko efeso. 13Ila nguo neishighie Troa hakwe Karpo, uwekineza uliete. Hamwe na vila vitabu hasa vila vya mkota.14Alekizanda efua kighera enirongia vivivi vijinki. Mfumwa enemriha kuringana na mihiro yakwe. 15Nawe tana naye, abu esuie kiteto chetu. 16He utetezi wangu wa kuvoka, tehena mtu emukie hamwe nami badala yakwe kila mwe enishighie Murungu asire vatarira ikosa.17Mira mfumwa emuka hamwe nami, akanighera nzinya kwa kuvechia hangu kiteto kighaywe kukudija na vaisanga vasikie. nikombolwe hena momo wa Simba. 18Mfumwa enenirinda na mburi jose na vivivi na kunikombola kwa mburi ya ufalme wakwa wa uko wanga. heshima ioke hakwe kae na kae. Amina19Nikezia Prosca, akila na nyumba yakwe Onesiforo. 20Erasto ebakie uko Korintho, mira Trifimo emushi gie Mileto ambu nimuwanji. 21Rongafia uze hesina keta peho. Eubulo ekukezya, ne Pude, Lino, Claudia na vandugu vose. 22Murungu aoke nawe na ngoro yako, mbonea na ike nawe.

## Titus

Chapter 1

1Paulo, mratumika wa Mrungu na mtumwa wakwe Yesu Kristo, kwakugurisha kwa vesagurwe va Mrungu wa kucha na kweri yeete kuoka wedi. 2Veho he kuarira kwa vuzima vya kae ambu Mrungu eidimie kuteta mongo eutetie tangu kae. 3Heigeri ili, eifunkwe mburi yakwe he kuniazera mie kuteta. I niendie kuronga huvo kwa kulezimishwa ni Mrungu wetu etutanyija.4He Tito, mwana wa kweri he kiugo chetu. Mbonea, kuvoneiwa na mhorere wefuma he Mrungu Vava na Yesu Kristo wetu etutanyija. 5Heruntu uvu nikushigie Krete, nesa uarongie ala ose esikae nento na kurikwa vazima vakanisa hekila mzi sarantu nekuazere.6Mzima wa Kansa heendwa asoke mvivi, mgosi wa mche mmwe, enavana vakweri vesitetwa uvivi kana vesina shima. 7Ni muhimu he mrinji, kaicha mrinji wa nyumba ya Mrungu, asioke wa lawama. Asioke mntu wa kilonzo kana esikukendeja. Na kangi asioke mrevu waoro, asioke wakuengea, asioke mntu w kuetekuherana, asioke enatama.8Bali yakwe: aoke mntu ekaribisha, ekundie redi. Kangi aoke mntu enaviugo vyedi, ena kweri, mkundwe wa Mrungu, ekusimami mwenye. 9Edima kumkia kuvonyeshwa kwa kweri yevonyeshwe, nesa adime kuvagera mgoro kwa kuvonyeshwa kwedi na adime kuvarekebisha vose vemsua.10Kwa kuti hena vaasi vangi, savala vakutahiriwa. Viteto vyavo ni vya vurundu. vekengera na kuvarongoya vantu hekuteka. 11Heendwa kuvakendeja vantu saavo. Vevonyesha ala esiendwa kwa kufanikiwa kwa soni na kukondanya kaya yose.12Mmwe wavo mntu enaishima,ekati,"Vakrete rena mongo wesinamhaka, vavivi na vanyama vahatari, vavia na resihoka." 13Iviviteto ni vyakeri, heicho uvakindije kwa mzinya nesa vadime kuteta kweri na kuamini.14Wee usirekuge he simo nesija kweriza kiyahudi kana maamoro avandu, avo vehundua nyuma ukweri.15Hevose vezerire vintu vyose vizerire. Mira hevose mevachafu na valevesiamini, tehena chezerire. Kwakuti madunganyo avo na yaachefushwa. 16Vegurisha kummanya Mrungu, mira kwa kuronga kwaro vemkana. Voe ni vanzuna na vesisikija, tevevonyeshwa kwa kuronga chochose chedi.

Chapter 2

1Mira we teta vetongana na viteto vya kweri. 2Vandu vazima vakete kiringanyo, shima, busara, vena kiugho, veelile na lukundo na he kugurumija.3Huvo huvo vache vazimaa veendwa genda kuvonyesha vovenye savala vekuheshimu, na vasioke vakutetana. kangi vasioke vatumwa va mawa. 4Veenda kuvafundisha ala eedi hesa kuvaandaa vabora kwa busara hesa kuvakunda vome vavo na vana vavo. 5Kivenda mvafundishe vakete busara, vaele vatunze nenzo nyumba javo, navasikije vome vavo venye. Kivaenda kuhira vyose ivo hesa kiteto cha Mrungu kisirarwe.6Hena vundu huvo huvo, Muvagere ngoro va mbwange va kiume vakete busara. 7Hena nzia jose kuvikeni venye ufanyanyo hendima yedi; na mwekifundisha, vonyesheni okeni nendo na shima. 8Gayeni vindu vyena nguju na vesina dothari, iti wowose esikunda agerwe soni ambu esina vuvivi vywa kuteta wanga yetu.9Varetumwa na vava sikije vafumw vavo hena kila kindu. Veendwa kuvaizihija na isi kukanana navo. 10Vesiendwa kuiva. Badala yakwe, veendwa kuvonyesha kiugho chose chedi iti hena nzia jose vapambe mafundisho etu emrota Mrungu mkija wetu.11Heicho mbonea ya Mrungu ya voneka hevandu vose. Itufundisha kusua vindu esivya kimrungu na mighesho ya isanga. 12Itufundisha kuika kwa busara, na kwaidi, na hena nzia ya kimrungu he kigheri iki. 13Twekienda ikuji iwena lute lwedi na kuvonekana kuzera kwa Mrungu weu mbaha na kukija kwetu.14Yesu ekungolie mwenye he mburi yetu iti tukombwelwe kufuma hekukondika na kuosha vedi, kwa mburi yakwe, vandu vetengiwe vena gwina ya kuronga ndima yedi.15Atete na kusisitiza vindu hivo. boha kwa mamlaka. Usikunde mndu yayose akubere.

Chapter 3

1Uvauwire kuvaseisi vabaha na kuwasikia nakuoka nezo hendima yedi. 2Vasimrare wowose vasioke vakwakwa vaoke vedi vekiwonyesha uuho vyose hevantu vose.3Ambu naosi aho tweseena kucha tuvauseko nda, twekiishijwe kangi twekihirira tamaa na vintu vijingi vya kukuizihija, twekiikaa hena vuvivi na tiri, twekivijanya nakuuvijanya.4Mira vwedi nya mkija wedu murungu na lukundo lwake hevantu veleinafunukurwe etukijije. 5Neri esi he vantu wamihiro ya kitea twekihirire uswi esi ive kwa mbonea yakwe, he kuojwa kwa kumogwa hakeri na kuoshwa mshaa mpeho wedi.6Mrungu ki eitie mpeho wedi he vangi kuvecha yesu kristo mfumwa wetu. 7Ehirire hwo nesa iri tutaririwe idi he huruma yakwe, tuoke tuoko vamwe bonea yakwe tuoshe vatipa vya ngabama kae na kae8Ni kileto chaidi na icho nienda ukitete kwanzinya hesa vala wemuitikija mrungu vakumbuke kuikaa hemihiro yedi iyo ni vyedi kangi vana lumazo havantu.9Mira mawijo avurundu utane nao na mburi jama lukolo na lukwakwa na ngamani na uiziomo ambu vena lumazo kangi ni vya sutwa. 10mtu mngani welimchunda kamwe kana heri mshighe. 11Wekimanya iti mhtu sa uwo ekikondika ebana ambu akulala muni jakwe mwenye.12Neki nekutuma hakwe Artemi kana Tikiko sarija uze hangu kunu niho poli heicho napanga kuikaa kigheri cha mpeho vantu vetu. 13Zena ula mremanya mburi ja vitaba ne Apolo ukudije kuvazosha vasisovekiwe ni kintu.14Wantu vose wakucheje kuukaa he mihiro, yedi he kila vetara vesioke vindu vesina ntunda.15Vantu vyose navo vekukukezia utukezije vala vatukunde he mwitikijonmbonea nalikaa na uswi vose.

## Philemon

Chapter 1

1Paulo, mkore wa kristu yesu, na mndughu Timotheo hakwe Filemoni mbie wetu mronga ndima hamwe na uswi, 2Na kwa afia rumburia wetu na he Arkipasi mushukari mghenji wetu, na he ikanisa le zomana kaa hako. 3Mbonea ioke henyu na muitikijo ha mrungu vava wetu na mfumwa yesu kristo.4Misiyose nimshukuru mrungu nekikukumbuka he kutasa kwangu. 5Nesikie lukundo na mborere mwena nayo he mfumwa yesu na vala vezerine vose. 6Nitasa vumwe vwa muitikijo wenyu vurome ndima yakwe kugho cha kindu chedi cheho hetu he kristo. 7Ambu na zihirwa na kutujwa hemburi ya lukundo lwako, ambu ngoro ja vezerire jitujwa nawe, mndughu.8Heicho nikukundija vose he kristo kukuazera we kuhira kila waidima kuhira, 9Mra hevundu vywa lukundo nikusemba nisavundu mi nakae, Paulo ni mghosi kangi mkore wakwe kristo yesu.10Nikusemba he vundu vywa mwanangu Onesmo ne mmoghie he vichungo vyangu. 11Eye aho kuvokaesekikuveiya, mira iki ekuveiya hamwe na mi. 12Ne mtumie hako ye mwenye ambu ye ningoro yangu iti kuhunduka hako. 13Nienda aendelee kuikaa hamwe nami, Nesa anihirire handu hako, handu necho he kichungo kwa mburi ya injili.14Mira nesiendie kuronga kindu chochose bila kuruhusiwa niwe. Nerongie huvo iti mburi yoyose yedie isirongike kwa kila nekulazimishe, mira ni kila wekundie mwenye kulironga. 15Mira hangi nicho che shughie akatanywa nawe ikenda idori, hesa aikae nawe kae. 16Iti iki asioke kangi mndima, mira chedi nendi kuoka mndima, sa mndughu mkundwa ha sa vundu hangu nemkundie mno hekimwiri na hekingoro.17Heicho wekinivona mi nihamwe nawe, mghuhie uu savundu we kunighihia mi. 18Kakicha henacho ekukondie kana henacho we muava ukiniave mi. 19Ni mi Paulo , nikuandikia kwa mkono wangu mwenyewe: minine kuriha sikuvwira iti ni kuava maisha ako. 20Iyee mndughu shiga nivone kuzihir he mfumwa kufuna hako: kuzihijwe ngoro yangu he kristo.21Ni kila neitikija kusikia kwako nikuandikia nikimanya iti uneronga nendo vila ne kutanja. 22Marongo aa uandae chumba cha vagheni ambu niarira kuvechija mitaso yako nine kudhia iki hafuhi.23Epafra, achungiwe hamwe nami he kristo yesu ekukezia, 24Savundu eronga Marko, Aristariko, Dema, Luka, veronga ndima hamwe nami. 25Mbonea ya mfumwa yesu kristo ikae hamwe na ngoro yako. Amina.

## 2 Peter

Chapter 1

1Simon Petro,mzoro na ntume wakwe yesu kristo, hevala veinke mwitikijo mmwe na uswi vena zora mbaha, hekumuitikijo wa mrungu ndeni yaidi ya mrungu na mkija wetu yesu kristo. 2Mbonea na mporere naviongejwe henyu kuvechija laimmanya mrungu ne yesu mfumwa wedu.3Kuvechija njinyajaki mrungu vyetuinkie vindu vyose vya tara nkalamo na kuzera ye ngozo yakwe na vyedi vyakwe mwenye. 4Kangi hevintu ivyoetuingie viagano vibahisha vya zora mbaha nesa hevyo mdime kuukavasanga, vakiikarerecha kimurungu, muitikije kuishigha mabanu aisanga iti.5Heicho mondo wahenyu, kudokeni mno muitikijo wa vwedu wenyu ketani vwedi, hevyedi ketani kumanya. 6Heku manya ketani, kiringanyo, ketani kingurumija ,kuzera. 7Nahekuzera lukundo lwa kindugu nahekundo lwa kindugu kukundana.8Ambu ivyo vyose vyekiikaa henyu ekisha henyu temkaoke ntasa, kana vantu vesimoga heicha la mfumwa wetu yesu kristo. 9Mira ula esova ivyo vintu, tunda aivaa itia aelijwa mabanu akwe akae.10Heicho vya ndughu kudindijeni he muitango na msaguro wenyu mwekihira, ivyo temka kushunte. 11Heicho mnevona mpenge yedi ya kuingia, he kifumwa chakae na kae chakwe mfumwa wetu na mkija yesu kristo.12Kumkumbusha ivyo misi yose nziaho mweamanje hena idi. 13Ni ganya niho nezo kuvavusha nakuvakumbusha wanga ya mburi ijo aha nere waha he ichi kikalo. 14Neremanya uko kuhambua icho kikalo sahantu mfumwa yesu enivonyeshe. 15Nine kudindija he mburi iyo mkumbwe vyose nemuazere hata nekivuka.16Ambu aho twekimunyisha unywi mzinya cha mfumwa wetu nyesu kristo nakuza kwakwe teturaterensimo je ukiwe kwa icha mira uswi venye twekivonie venye vubaha vyakwe. 17Ambu einkiwe shima na ngaso ni murungu vava aho ekietiwa izii lefuma he ngazo mbahisha uu ni mwana wangu mkunde wangu, nemuizihirwe. 18Ilo izii twelisikie lefuma uko wanga aho twe nanae he ila nduvi ye zerire19Na uswi tuna, kila kiteto, cha vuroti che dindie kukela echo mwekikirehasa taa yeaka hantu hena kija mronga chedi mhaka hekinesahalala na ng'ala keri yekikwea he ngoro jenyu. 20Mronga manya iti tehena vuroti he maandiko vugharushwe, ye kikundire chamroti mwenye. 21Ambu na rini vuroti tevuetiwe kwa kikundire, cha mntu mira vantu vezerire, vesitetie, vefuma ha mrungu vekitojwa ni mpeho wedi.

Chapter 2

1Mira he vala vantu vavuka varoti vyo mongo na wachiji vya mongo veneza henyu. Heneingia kwa kuku visa veneete uchiji wa mongo na vekimkana hata mfumwa evaghorire vekikuetia kuteka kwa fia. 2Kangi vajinki veneratera nzia javo jasoni na kuvechia hevo venebera nzia ya idi. 3Na ble vantu vya ndambi vekivapunja vantu kwa mateto ya mongo mlaha wawa teukapute kuza kakondikiwa kunevaratera.4Ambu Mrunge tevashighie vamaikaka valao vekongie mira avashukume he ikongo vachangwe nzii mhaka mlaho uvaziiye. 5Mezi Mrungu tegurumije isanga la kae, Mira ekamrinda noa ena mwiitikijo wa idi haimwe na vangi mfungate, aho akaete mpombe mbaha he lila isanga vekondie. 6Mrungu aihaie mizi ya Sodoma na Gomora mhaka ukaoka maivu akaiosha ioke luvengo he vantu vekondie he misi ya hafuli.7Mira ekinahire ichi, akamkombola lutu mntu wa idi efwie ngoro he mburi vintu vivi vya vesiratera maamoro a Mrungu. 8He icho uo mntu wa idi, ekaiyre navo misi kwa misi ekirengesha ngoro yakwe hebari ya vila evisikie na kuvivona. 9Mfumwu amanyijo kuvakania vantu he igheri la mavasi na kugurumija vantu vavivu mhaka he mlaho wa msi wa mkengelejo.10Ii niyo kweri he vala vitonga vekiratera tama ja mwiri uu na kubera mburi ja uabaha avo vantu vya havo vena mzinya he viariro vyano tevena fole kuvabera vala vegurishe. 11Valao vedima na vena nzinya kukela vantu . Mira tevedima kuete mlaho wa kuvalaha he mfumwa.12Mira avo vanyama vesichee eje je rongiwe du iti jigurwe na kukenjwa. 13Vamunia kwa mahiro avo mavivi hemsi ili veikaa kwa kurango, anaja vivi venue madamaro na soni vezihurwa kuhira vivi na vya mongo vekizi hirwa hamwe nawe. 14Meso ava elifikirwe ni shinde tevekoja, kuronga mabana kukengera na kugusha varaterinve na ngoro jesindindie vena ng'oro jeivue tama ni vana vetufuwe. Isuashigha njia ya idi vateka vekira njia yakwe Bileam mwana wakwe beari akundie mhako wa ibaa.15Veshighie njia ya idi vateka vekiratera nzia yake Balaam mwana wakwe beori akundie mhako wa ibaa. 16Mira akabohijwa vandu vya kukonda kwakwe mwenye. Njoe yesiidima teta ikateta ikagaya sauti ya mntu, ikakinda vurundu vya ulia yavo.17Vantu avo ni sa visima vyesima mpombe sa ivunde leteshwa ni nkungu. Ivunde lehemee levangiwe he mburi yavo. 18Ve gaga kwa kakuvona kwesina kintu. Kungusha vantu kwa tama ja kuvaisha vantu veghesa kuvadidika vala veikaa he. 19Vevauka ikuji kushughirijwa uko vo venye ni vazoro vya mabanu amongo ambu mhtu aoshwa mzoro wa kila chemrongoje.20Amba vala vekonjije kuaha uvura he ili isanga kw kumanga mfumwa na mkija yesu kristo kakicha akihundikia uvura wake, miikarire yakwe ioka mivivi kukela ila ya kuvoka. 21Amba cheki vakia chedi hevo nanga veselama nyije ila mzia idi kukela kuimanya vekikenja walilishigha lila lamoro lezerire veli inkiwe. 22Havyo kila kisomo cha idi chavokia iti iguro lahundukia matahiko alo ijenye na nguve yeojijwe yahundukia kushambilika he itonto.

Chapter 3

1I vakundwa barua ii niyakeri nemwandikia unywi kusoseja viungo. 2Nesa mkumbuke vila viteto vetetiwa aho kae nivaroti vezerire na lila iazero la mfumwa wetu na mkija leetiwe na ntume.3Mwekironga manya iti hena vantu vaneza na mwesikatongiane hemisi ya mwisho visikatonge hamwe na swi. 4Vekiti kihihi kiagano cha kuhunduka vavava vetu vefwie. Mira vintu vyose vyekireho huvo tangu misi ya kurubwa.5Ambu venjija meso vekikuosha iti vaivaa isanga na ivunde vyovokie hemazi kae na kae kwa kiteto cha Murungu, 6Na kwa kuvechija kiteto chakwa mazi ikaoka isanga he kigheri icho isanga likafini nkrwa ni mpombe likakondika. 7mira wanga yaiki na sii vyevikiwe kwa kiteto icho hemburi ya moto virindwa mhaka musi wa mlaho na kukondwa kwa vesimufoleka mrungu.8Ii teidima kuaha mburi yako, heicho vakundwe musiivae kiteto iki iti hamufumwa musi mmwe ni sawa na miaka kiku na kangi miaka kiku ni sa musi mmwe. 9Mfumwa takaisha kukolosha kiaghano chakwe savantu vyakumwe vadunganya cha kuikaisha miora ye egurumija vintu vyenyu, ambu tekunda iti hakete ye eteka mira vose vafikie kuchwa mti.10Mira musi wa mfumwa uneza samukea heuo musi wanga inelonza. Vintu vinesha kwa moto na kuzamburika isanga na ndima jose jineshigwa mwaji.11Heicho kila vintu vyose vyenezamburwa hu ve kimutara kuoka vantu va miikarire iti hemitongire yezerire na kumfoleka Murungu. 12Mwekighejisha mhaka ula musi weneza wa Murungu uza na kusarija newo weho wanga yenesha moto na vintu vya kuvoka vina tiririmike kwa kiruke kikari. 13Mira vuntu etuvikie kiariro uswi tungoja wanga shaa na isanga ishaa hantu vana idi veneikaa.14Heicho vyakundwa kila mwainda ivyo kundijeni mvoneke he ila mpombe temuna madamaro neri cha soni mozya heye. 15Naunywi tarani kugurumuja kwa mfumwa wetu iti ni lukio sa vuntu mndugu wetu mkunde Paulo, emuandikia kwa kila kiugho evikiikiwe. 16Paulo etetie ijo mburinhebarua jakwe jose hena mburi jakukomboisa vekombosha na maandiko angi hekukutesha vovyenye17Mira unywi vakundwe muronga manya ivyo kurindeni venye musiretahwe naitesha laavo varekondanya mkashigha iyo idi. 18Mira chani hembonea na kumumanya mfumwa wetu na mkija wetu yesu kristo. Ngazo ni yakwe iki nakaye na kave.

## 2 John

Chapter 1

1Kufuma mghosi kutonga he mlala esagurwe na vana vyakwe, neva kundie heidi neri simi mwenye na vose vemanyije ila idi, 2He vuntu yaiyoidi yeikaa na uswi ikaingia ikaikaa na uswi kae na kae. 3Mbonea mbazi ina mhorere wefuma he mungu vava, ne yesu kristu, mwana wakwe vana veneikaa na uswi, heidi na lukundo.4Niizihirwe mno kila nevonie vya kumwe he wanavyako vetongie heidi, sa vantu tweingiwe iazero ni vava. 5Ikira mcheku nikusemba siitiini kuandikia iazero ishaa, miranirelila twekirena nalotoo kuvoka iti tukundane. 6Ulonilo lukundo tulongie kuratera maazero akwe uoniloia zero la vantu mwesikie too kuvoka iti mutongie helo.7Ambu vara kengera vajinki vavoneka he isanga vesizumira iti yesu kristo ezie mwiri uoniye mrakengera na mkinda kristo. 8Kureheni venye musiretesha vila twehirire mira muvone muhako wekoloke.9Kila mntu evechakiringanyo esadinda he na michejire yakwe kristo, yetena Mungu. ulaedinda heiyo michejire uo ena vava na mwana. 10Mntu eneza he nyue kisaete michejire iyo, msimghaie kae henyu, neri msire mkezia. 11Ambu ula emkazia egurana na mihiro ya kwemivivi.12kila nena mburi nyingi sienda kijiandika hekaratasi na wino. Mira niarira kuza henyu nitete naunywi vusho kwa vusho nesa kuzihiri shwa kwetu kuko loshwe. 13Vana vamji nao esaghurwe velaikezia.

## 3 John

Chapter 1

1Mi mghosi hakwe Gayo mkunde, nemkundie heidi. 2Mkunde, nakusemba urongakiwe he vintu vyose na kubutuma, sa vuntu ngoro yako ye rongekiwe. 3Ambu neizihirwe mno vandughu vezie na kutetia idi yako, Sa vuntu wetongie he idi. 4Sina luzihiro lubaha mno uu, kusikia iti vana vangu vevate he kweri.5Mkunde ila ndima ya ukweri wavarongie vala vandughu hata vala vagheni, 6Vekutetie vuonwa vya lukundo lwako mozia he ikanisa. Uneronga nezo wekivazosha sa vuntu chetera he Mrungu. 7Ambu he vantu vya ilo izina. hekifumie vesihughae neri kintu he vamasanga. 8Huvyo, tuendwa kuvaghahia vantu sa avo, nesa tuoke vandima hamwe na idi.9Niliandikie mvungano wa kintu kimwe, Mira Ditrofe ekundie kuoka wa kuvoka hamwe ma vala esikundi vumwe na su. 10Huo, kaicha naza ninekumbuka mihiro yakwe eironga, vantu eganya uvivi. Tekundie ye mwenye tevaguhia vandughu. Hata kuvasuja vangi veenda kuvaguhia avo vandughu na kuvangasha vafume he mavungano.11Mkunde usiratere vuvivi, mira uratere vyedi. Ulae ronga vedi ni wakwe Mrungu; Mira ula eronga uvivi tena mvona Mrungu. 12Demetrio atiiwe vuonwa ni vantu vose hata ila idi yo njenye. hatuuswi tumukia, huvu nawe wemanyije iti vuonwa vetu ni vya idi.13Mekina mburi nyingi ja kukuandikia, mira sikunda kukuandikia kwa wina na kalamu. 14Mira niarira kukuvona hafuhi, na uswi tunegaya aho kwa aho. 15Mporere ioke hamwe nawe vambwie vekukezia vakezie avyo vambwie kila mmwe kwa izina lakwe.

## Jude

Chapter 1

1Yuda, mzoro wakwe yesu kristo msinawe Yakobo, vala veitangwe vekundiwe he mrungu wawa nahurindwa he yesu kristo. 2Mweongefiswe mbonea na mporere ya lukundo3Vakunde, aho nekudindise mno wimuandikie mburi ya lukanio twetu usi uose neuonie iti kunitara kumuandi nesa nimuchunde iti muloanio uo muitikiso vegenive kamwe. 4Ambu hana vantu vekuingije kimbiso vantu veandikiwe mloho vamdaa murungu mbonea mrungu wetu mahele kangi vamnika ula mwenye eremmwe na mfumwa wetu yesu kristo.5Kangi nienda kumkumbusha mwahenja kumanya ivi nvyose iti mfumwa amkomkombole heisanga la misiri, ukonyuma avabunda vala vesiitikise. 6Hata va malaika verindie kigimusa chavo venye mira vakashigha kikalo chavo chetara akavavika hekichungo chakae na kae hekija vainde ula msi mbaha wamilaho.7Sa Sodoma na Gomora na ila mizi yeho hafuhi, yekirashinda savo vakaratera vintu vya kimwiri esimfumo vahabighwa na kushotwa na moto wakae na kae. 8Nirehuvo hata kuota kwavo wegera mini ikwe vesua kuteliwa vanana twezerire.9Mira Mikaeli mabaha ekikamana ne shetani mnzo nekiwajannyana kwa mwiri wa kwenu sa ekienda kuwete ya mongo yakwe, mira badala yakwe akateta iti mfumwa akuboliye. 10Mira vantu ava verasa vila vesivimanje na vila vevimanje he miri yavo vakonda nawo sa nyama sa sakeni jesichee. 11Kwasi vyavo ambu tetiitangie he nzia yakwe Kaini , na kura teva iteshaje lakwe Balamu. Esikukindie hakuendia mhako navo vebundiwe helubezo kwakwe kova.12Vantu ava madamaro ana uwasi he mbao nyenyu lukundo vakala mbao na unywi vekakurila vesifoleka ni majumbi esi na mpombe etika nkungu eti miti yefifie yesi matunda kantu heri kangi ikangolwa pere. 13Ni majumbi a bahari ena kdela akingala soni yavo venye ni ndondo segunguluha junguluka ambu utujiri vya kija vureriwe kwa mburi yavo kae na kae.14Enoko, wa kafungate hena kuandikwa kwakeve Adamu erotie vo vekiri rereha mfumwa eza kwa viku kwa viku vya vezerire vyakwe. 15nesa dhukumu wanga ya kila mntu kugera makosa havose veomueo mukungu wanga ya mihiro yavo vekenjije kuhira hena nzia esisa vezerike na vitetonvyavo vyavuteai evyo vyesina kuzera vetetie mno sha. 16Ava ni vala vedugunyika, ambu veratera tama la nzune. Kukukweja mno kwa faida yavo veisha vangi.17Mira unji, vakundwa dunjeni viteta avyo vwetetiwe kae mtume ni mfumu bwana yesu kristo. 18Etetie hetu igheri la mwisho hakakita vantu veberesha nakuatera tama javo jesiho kuzera vantu vetanya kuhimuhiwa ni tamaa ja mila na tevena ngoro ja shina. 19Vantu ava vetengarie na vetawaliwa ni tamaa ja chasu na tevena ngoro.20Mira unyi vakundwa savuntu mwitikijo wekolohe mno, savuntu mwelasa hengoro yeedi. 21Kurereni lukundo lwa mrungo mughoje mporere ya mfumwa wetu yesunkristo oyo yetuinka chifumwa vya mrungu vya kae na kae.22Fonyeshani mbazi hevala wema fole. 23Tuwakombole tuva uishije he moto vangi tuvavonishe mbazi hefole mwekighuha hata nguo yegerirwe idamaro ni mwiri.24Iki hakwe eidima kufafinda msi kushunde kusababisha kuimuka mazia ya ezerire hakwe mfumwa esina nzune na luseho lubaha. 25Hake mrungu mwenye mrakombola kuvechia mfumwa yesu kristo mfumwa wetu ezerize uubaha wakwe aidime akete nguju misi yose na kae na kaeAmeni.